
Številka: 0609-18/2025/7
Datum: 	  29. 7. 2025


Informacijski pooblaščenec (v nadaljevanju: prekrškovni organ) po pooblaščeni uradni osebi … po uradni dolžnosti na podlagi drugega odstavka 51. člena in 46. člena Zakona o prekrških (Uradni list RS, št. 29/2011-UPB8, s spr., v nadaljevanju: ZP-1) ter 2. in 8. člena Zakona o Informacijskem pooblaščencu (Uradni list RS, št. 113/2005 in 51/2007 – ZUstS-A), v postopku o prekršku zoper odgovorno osebo … in pravno osebo …, ki ju zastopa Odvetniška pisarna … zaradi prekrška po 1. točki prvega odstavka 97. člena Zakon o varstvu osebnih podatkov (Uradni list RS, št. 163/22; v nadaljevanju: ZVOP-2) in prvem odstavku 95. člena ZVOP-2 v zvezi z (a) točko petega odstavka 83. člena Uredbe (EU) 2016/679 (v nadaljevanju: Splošna uredba), izdaja naslednjo


ODLOČBO O PREKRŠKU


Kršitelja:
odgovorna oseba: 
…, v času storitve prekrška zaposlen pri .. kot …., je  
odgovoren za prekršek
po 1. točki prvega odstavka 97. člena ZVOP-2,

ki ga je storil dne .. v .. s tem, da je kot odgovorna oseba pravne osebe .. nezakonito obdelovali osebne podatke … in sicer s tem, da je njen elektronski naslov … ter prometne podatke elektronske pošte, ki je v spodaj navedenem obdobju prispela na naveden naslov, obdeloval tako, da navedenega elektronskega naslova po prenehanju delovnega razmerja navedeni posameznici v …. ni ukinil oziroma poskrbel za njegovo ukinitev temveč je podjetju …, ki je za ... izvajal storitve zagotavljanja poštnih predalov, dal izrecna navodila na podlagi katerih je bila vsa elektronska pošta, ki je v obdobju od … do .. prispela na elektronski naslov … ki je pripadal …, preusmerjena na njegov elektronski naslov (…), čeprav za takšno uporabo oziroma obdelavo osebnih podatkov … ni bil izpolnjen nobeden od pogojev iz  člena 6(1) Splošne uredbe, s čimer je kršil temeljno načelo za obdelavo osebnih podatkov, in sicer načelo zakonitosti, kot je določeno v členu 5(1)(a) in 6(1) Splošne uredbe.

Zgoraj opisani prekršek je …. storil pri opravljanju dejavnosti ter v imenu in s sredstvi pravne osebe …., pri kateri je bil pooblaščeni opravljati dela in naloge … zaradi česar na podlagi prvega odstavka 15. člena ZP-1 in prvega odstavka 15.a člena ZP-1 za navedeni prekršek odgovarja kot odgovorna oseba pravne osebe …. 

odgovorna pravna oseba: 

…, je 

odgovoren za prekršek
po prvem odstavku 95. člena ZVOP-2 
v zvezi z (a) točko petega odstavka 83. člena Uredbe (EU) 2016/679, 

ki ga je … storil dne … v … s tem, da je kot odgovorna oseba pravne osebe …., nezakonito obdeloval osebne podatke …, in sicer njen elektronski naslov … ter prometne podatke elektronske pošte, ki je v spodaj navedenem obdobju prispela na navedena naslova, in sicer tako, da navedenega elektronskega naslova po prenehanju delovnega razmerja navedeni posameznici v …. ni ukinil oziroma poskrbel za njegovo ukinitev temveč je podjetju …, ki je za …. izvajalo storitve zagotavljanja poštnih predalov, dal izrecna navodila na podlagi katerih je bila vsa elektronska pošta, ki je v obdobju od … do … prispela na elektronski naslov …, preusmerjena na njegov elektronski naslov (…), čeprav za takšno uporabo oziroma obdelavo osebnih podatkov … ni bil izpolnjen nobeden od pogojev iz  člena 6(1) Splošne uredbe, s čimer je kršil temeljno načelo za obdelavo osebnih podatkov, in sicer načelo zakonitosti, kot je določeno v členu 5(1)(a) in 6(1) Splošne uredbe.
… je opisani prekršek nezakonite obdelave osebnih podatkov storil pri opravljanju dejavnosti ter v imenu in s sredstvi pravne osebe …., pri kateri je bil pooblaščen opravljati dela in naloge … zaradi česar pravna oseba …. za navedeni prekršek v skladu s prvim odstavkom 14. člena ZP-1 odgovarja kot odgovorna pravna oseba.
Kršitelju odgovorni osebi se zato na podlagi 1. točke prvega odstavka 97. člena ZVOP-2, kršitelju odgovorni pravni osebi pa na podlagi  prvega odstavka 95. člena ZVOP-2 v zvezi z (a) točko petega odstavka 83. člena Uredbe (EU) 2016/679, in ob uporabi tretjega odstavka 52. člena ZP-1, 114. in 115. člena ZVOP-2, prvega in drugega odstavka 83. člena Splošne uredbe ter drugega odstavka 26. člena ZP-1 
za prekršek
i z r e č e

1. kršitelju odgovorni osebi …: 1000,00 EUR,

2. kršitelju odgovorni pravni osebi …: 10.614,00 EUR.

Kršitelj odgovorna oseba … mora plačati globo v višini 1000 eurov na račun prejemnika: Informacijski pooblaščenec, IBAN prejemnika: SI56 0110 0845 0051 825, BIC koda banke prejemnika: BSLJSI2X, koda namena: GOVT, namen plačila: 0609-18/2025/7 globa, referenca: SI11 12157-7120010-202576.
Kršitelj odgovorna pravna oseba …. mora plačati globo v višini 10.614,00 eurov na račun prejemnika: Informacijski pooblaščenec, IBAN prejemnika: SI56 0110 0845 0051 825, BIC koda banke prejemnika: BSLJSI2X, koda namena: GOVT, namen plačila: 0609-18/2025/7 globa, referenca: SI11 12157-7120010-202574.

Kršitelj odgovorna oseba pravne osebe … mora na podlagi prvega odstavka 143. člena v zvezi s prvim odstavkom 144. člena in drugim odstavkom 58. člena ZP-1 plačati sodno takso v višini 100,00 eurov. Sodna taksa je odmerjena po tarifni številki 8111 Zakona o sodnih taksah (Uradni list RS, št. 37/08, s spr., v nadaljevanju: ZST-1) v višini 10% izrečene globe. Kršitelj   … kot odgovorna oseba pravne osebe mora plačati sodno takso v višini 100,00 EUR na račun prejemnika: Informacijski pooblaščenec, IBAN prejemnika: SI56 0110 0845 0162 502, BIC koda banke prejemnika: BSLJSI2X, koda namena: GOVT, namen plačila: 0609-18/2025/7 sodna taksa, referenca: SI11 12157-7120087-202577.
Kršiteljica odgovorna pravna oseba …. mora na podlagi prvega odstavka 143. člena v zvezi s prvim odstavkom 144. člena in drugim odstavkom 58. člena ZP-1 plačati sodno takso v znesku 1061,40 eurov. Sodna taksa je odmerjena po tarifni številki 8111 ZST-1 v višini 10% izrečene globe. Kršiteljica pravna oseba …., mora sodno takso v višini 1061,40 EUR plačati na račun prejemnika: Informacijski pooblaščenec, IBAN prejemnika: SI56 0110 0845 0162 502, BIC koda banke prejemnika: BSLJSI2X, koda namena: GOVT, namen plačila: 0609-18/2025/7 sodna taksa, referenca: SI11 12157-7120087-202575.
Kršitelja morata plačati celotni znesek izrečene globe in sodno takso v petnajstih (15) dneh po pravnomočnosti odločbe o prekršku. Po preteku roka za plačilo lahko kršiteljici pri organu, pristojnem za prisilno izterjavo (Finančna uprava Republike Slovenije), zaprosita za plačilo globe in stroškov postopka (sodne takse) v obrokih. 
Če kršiteljici pravna in odgovorna oseba v določenem roku globe in stroškov postopka (sodne takse) ne bosta plačali, se bodo neplačana globa in stroški postopka (sodne takse) izterjali prisilno. Če globe ne bo mogoče izterjati niti prisilno, se bo globa, ki je bila izrečena kršitelju odgovorni osebi, lahko v skladu z zakonom izvršila z nadomestnim zaporom. 
Če kršitelj odgovorna oseba, ki bi bila zaradi svojega premoženjskega stanja oziroma zmožnosti za plačilo, upravičena do redne brezplačne pravne pomoči po materialnem kriteriju iz zakona, ki ureja brezplačno pravno pomoč, ne more plačati globe in stroškov postopka (sodne takse) v višini najmanj 300,00 eurov, lahko najpozneje do poteka roka za plačilo vloži pri organu, ki je izdal odločbo, predlog, da se plačilo globe in stroškov postopka (sodne takse) nadomesti z delom v splošno korist. Sodišče odobri nadomestitev plačila globe in stroškov postopka z delom v splošno korist predlagatelju, ki bi bil upravičen do redne brezplačne pravne pomoči po materialnem kriteriju iz zakona, ki ureja brezplačno pravno pomoč.
PRAVNI POUK: Zoper odločbo o prekršku je dovoljena zahteva za sodno varstvo. Zahtevo je treba pisno napovedati v roku osmih dni od prejema te odločbe pri Informacijskem pooblaščencu, Dunajska cesta 22, 1000 Ljubljana, sicer se šteje, da se je upravičenec do zahteve (kršitelj, zakoniti zastopnik oziroma zagovornik) odpovedal pravici do zahteve za sodno varstvo. Napoved zahteve se pošlje po pošti ali izroči neposredno v dveh izvodih in velja za pravočasno, če je oddana zadnji dan roka za vložitev napovedi zahteve priporočeno po pošti ali neposredno pri organu, ki je izdal odločbo. Napovedana vložitev zahteve za sodno varstvo se lahko umakne do poteka roka za vložitev napovedi te zahteve. 
Če upravičenec do zahteve za sodno varstvo v zakonskem roku vložitve te zahteve ne napove ali napoved umakne, se šteje, da se je odpovedal pravici do zahteve za sodno varstvo.
Če nihče od upravičencev do zahteve za sodno varstvo te zahteve ne napove, prekrškovni organ ne izdela odločbe o prekršku z obrazložitvijo, ampak se šteje, da je z dnem vročitve odločbe brez obrazložitve vročena končna odločba, ki z iztekom roka za napoved zahteve za sodno varstvo postane pravnomočna.
Kadar vsaj eden od upravičencev do zahteve za sodno varstvo napove vložitev te zahteve, se pisna odločba o prekršku z obrazložitvijo izdela in odpošlje najpozneje v 30 dneh po prejeti napovedi vložitve zahteve za sodno varstvo. Odločba z obrazložitvijo se v tem primeru vroči vsem upravičencem do zahteve za sodno varstvo.
Kršitelj, ki ne napove zahteve za sodno varstvo zoper odločbo o prekršku, plača polovični znesek globe v roku osmih dni po izteku roka za napoved zahteve za sodno varstvo (polovični znesek znaša za … 500,00 EUR, za … pa 5.307,00 eurov), sicer mora plačati celoten znesek izrečene globe v roku, ki je določen v izreku te odločbe. Ne glede na to, če kršitelj plača polovično globo pred iztekom roka za napoved zahteve za sodno varstvo, mora istočasno s plačilom globe plačati tudi sodno takso v celotni višini (sodna taksa znaša za … 100,00 EUR, za … pa 1061,40 eurov). V istem roku, ki je določen v izreku odločbe, mora plačati celoten znesek izrečene globe tudi kršitelj, ki napove zahtevo za sodno varstvo zoper odločbo, nato pa zahteve zoper odločbo z obrazložitvijo ne vloži. 
Če kršitelj plača polovično globo pred iztekom roka za napoved zahteve za sodno varstvo, zahteva za sodno varstvo zoper odločbo ni dovoljena, razen v primeru, če je moral kršitelj plačati globo pred iztekom roka za napoved zahteve v skladu z določbami ZP-1. 
Pod pogoji in v skladu s predpisi, ki urejajo finančno poslovanje prekrškovnega organa, lahko kršitelj plača globo in stroške postopka tudi z negotovinskim plačilnim sredstvom.

	   
                                                                                                      
Pooblaščena uradna oseba:
…
državni nadzornik za varstvo osebnih podatkov



Priloge:
· Uradni zaznamek o izračunu višine globe

Vročiti:
· Kršitelju: …, osebno
· Odgovorni pravni osebi: …
· Zagovorniku: …

